صحت اور خاندانی بہبود کی وزارت
کینسر کی روک تھام کے منصوبے اور بندوبست کی تازہ ترین صورت حال
این پی سی ڈی سی ایس کے تحت 708 ڈسٹرکٹ این سی ڈی کلینکس، 194 ڈسٹرکٹ کارڈیک کیئر یونٹس، 301 ڈسٹرکٹ ڈے کیئر سینٹرز اور 5671 کمیونٹی ہیلتھ سینٹر این سی ڈی کلینک قائم کیے گئے ہیں
صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں یہ بات کہی ہے کہ کینسر، ذیابیطس، قلبی امراض اور فالج کی روک تھام اور کنٹرول کے لیے قومی پروگرام  تکنیکی اور مالی طور پر محکمہ صحت اور خاندانی بہبود، حکومت ہند کی طرف سے تعاون کیا جاتا ہے۔ این پی سی ڈی سی ایس کے تحت 708 ڈسٹرکٹ این سی ڈی کلینک، 194 ڈسٹرکٹ کارڈیک کیئر یونٹس، 301 ڈسٹرکٹ ڈے کیئر سینٹرز اور 5671 کمیونٹی ہیلتھ سینٹر این سی ڈی کلینک قائم کیے گئے ہیں۔ اس پروگرام میں بنیادی ڈھانچے کو مضبوط کرنا، انسانی وسائل کی ترقی، صحت کو فروغ دینا، آیوشمان بھارت ہیلتھ ویلنس سنٹر کے تحت 30 سال یا اس سے زیادہ عمر کی آبادی کی اسکریننگ، جلد تشخیص اور انتظام، اور صحت کی دیکھ بھال کی مناسب سہولت کے لئے مریض کی حوالگی شامل ہے۔
قابل رسائی اور سستی صحت کی دیکھ بھال اور کینسر کے علاج کی سہولت فراہم کرنے کے لیے، مرکزی حکومت نے تیسرے زمرے والی کینسر کی روک تھام اور علاج سے متعلق سہولیات کو مضبوط بنانے کی اسکیم کو نافذ کیا ہے۔مذکورہ اسکیم کے تحت 19 ریاستی کینسر انسٹی ٹیوٹ اور 20 تیسری زمرے والی کینسر کی روک تھام کے مراکز  کو منظوری دی گئی ہے۔ جس میں اب تک 15 ادارے کام کر رہے ہیں۔ جھجر  میں نیشنل کینسر انسٹی ٹیوٹ اور چترنجن نیشنل کینسر انسٹی ٹیوٹ، کولکتہ کا دوسرا کیمپس بھی قائم کیا گیا ہے۔
تمام موجودہ اور نئے اے آئی آئی ایم ایس اور پردھان منتری سوستھیا تحفظ یوجنا کے تحت بہت سے اپ گریڈ شدہ ادارے بھی کینسر سمیت این سی ڈی کے علاج پر توجہ مرکوز کرتے ہیں۔ پردھان منتری جن آروگیہ یوجنا  کے تحت، 5 لاکھ روپے فی کنبہ سالانہ کا ہیلتھ انشورنس کور۔ سماجی اقتصادی اور ذات کی مردم شماری 2011 ڈیٹا بیس سے شناخت شدہ 60 کروڑ سے زیادہ مستفیدین کو ثانوی یا تیسرے زمرے کی دیکھ بھال کی سہولت سے آراستہ اسپتال میں داخل ہونے کے لیےفراہم کیے گئے ہیں۔ اے بی- پی ایم جے اے وائی کے تحت علاج کے پیکیج بہت جامع ہیں جن میں علاج سے متعلق مختلف پہلو جیسے کہ ادویات اور تشخیصی خدمات شامل ہیں۔
مزید برآں، راشٹریہ آروگیہ ندھی کی سرپرست اسکیم اور وزیر صحت کی صوابدیدی گرانٹ  کے تحت کینسر سمیت بڑی جان لیوا بیماریوں میں مبتلا، غربت کی لکیر سے نیچے زندگی گزارنے والے خاندانوں سے تعلق رکھنے والے غریب مریضوں کو مالی امداد فراہم کی جاتی ہے۔ زیادہ سے زیادہ1,25,000 روپے تک کی مالی امداد، ایچ ایم ڈی جی کے تحت علاج کی لاگت کا ایک حصہ ادا کرنے کے لیے فراہم کی جاتی ہے اور آر اے این کی سرپرست اسکیم کے تحت فراہم کی جانے والی زیادہ سے زیادہ مالی امداد 15 لاکھ روپے ہے۔ ریاستی حکومتوں کے ساتھ مل کر پردھان منتری بھارتیہ جنو شدھی پریوجنا کے تحت معیاری عام ادویات سب کو سستی قیمتوں پر دستیاب کرائی جاتی ہیں۔ علاج کے لیے سستی ادویات اور قابل بھروسہ امپلانٹس فارمیسی اسٹورز کچھ اسپتالوں/ اداروں میں قائم کیے گئے ہیں، جس کا مقصد کینسر کی ادویات کو زیادہ سے زیادہ خوردہ قیمت کے مقابلے میں کافی رعایت پر دستیاب کرانا ہے۔
کینسر سے بچاؤ اور علاج کے لیے آگاہی پیدا کرنے پر بھی مندرجہ ذیل طریقوں سے توجہ مرکوز کی گئی ہے۔
- آیوشمان بھارت ہیلتھ ویلنس سنٹر اسکیم کے ذریعے جامع پرائمری ہیلتھ کیئر کے تحت کینسر کے روک تھام کے پہلو کو صحت مندانہ سرگرمیوں کے فروغ اور کمیونٹی کی سطح پر ہدف بند مواصلات کے ذریعے مضبوط کیا جاتا ہے۔
- کینسر کے بارے میں پرنٹ، الیکٹرانک اور سوشل میڈیا کے استعمال سے عوامی آگاہی بڑھانے اور صحت مند طرز زندگی کے فروغ کے لیے دیگر اقدامات میں کینسر سے متعلق آگاہی کا قومی دن، کینسر کا عالمی دن منانا شامل ہے۔
- صحت بخش خوراک کو فوڈ سیفٹی اینڈ سٹینڈرڈز اتھارٹی آف انڈیا کے ذریعے فروغ دیا جاتا ہے۔
- فٹ انڈیا موومنٹ کو نوجوانوں کے امور اور کھیل کی وزارت نے نافذ کیا ہے۔
- آیوش کی وزارت کے ذریعہ یوگا سے متعلق مختلف سرگرمیاں انجام دی جاتی ہیں۔